Title: Toteutus- ja esittelyvaihe
Course: Digipedavalmennuksen alusta

Toukokuu on varattu kehittämistehtävien toteutukselle ja digipedagogisen osaamisen kartuttamiselle.

Toukokuun aikana on mahdollista osallistua Matleena Laakson digipedagogiikan teemoja käsitteleviin webinaarikoulutuksiin. Digipedasalongeissa tarjoamme päivystävää apua joka torstai ja Bookings-kalenterista voit varata henkilökohtaisen ohjausajan tarvittaessa. Digipedavalmennus päättyy lopputapaamiseen, jossa teemana on palaute ja arviointi. Lisäksi tutustumme valmennettavien kehittämistehtäviin. Tarkemmat ohjeet kehittämistehtävän esittämisestä saat hyvissä ajoin ennen viimeistä yhteistä tapaamista.

Monipuolista ja osuvaa palautetta verkossa

Mentimeter-työkalu interaktiiviseen esittämiseen ja palautteen keruun

Mentimeter on pilvipohjainen digityökalu, jolla voi laatia interaktiivisia ja osallistavia esityksiä, kyselyitä ja äänestyksiä. Ilmaisversiolla voi laatia esitysdioja rajattomasti sekä lisäksi muutamia kyselydioja esitykseen. Mentimeter-esityksiin liitytään Menti.com-osoitteessa syöttämällä numerokoodi. Esitykseen voi liittyä mobiililaitteella tai tietokoneella.

Kyselyiden tulokset ovat anonyymejä, joten työkalulla voi antaa palautetta nimettömästi. Työkalu myös mahdollistaa kysymysten esittämisen, kommentoinnin ja reagoinnin esityksen aikana ilman nimeä. Kyselyiden ja äänestyksen tulokset saa jälkikäteen tallennettua helposti itselleen joko dia kerrallaan tai koko esitys PDF- tai Excel-muodossa.

Samieduun on hankittu pieni määrä maksullisia Pro-lisenssejä, joilla voi laatia rajattomasti eri tyyppisiä dioja. Sannan ja Tommin esimerkissä on käytetty maksullista lisenssiä, joka mahdollistaa kaikkien diatyyppien käytön.

Tähän alle olen tuonut Mentimeterillä tekemäni ohjemateriaalit sekä ohjevideon Mentimeteriin.

Videoesittely Mentimeterin ominaisuuksista ja käytöstä (kesto 8.36 min).

Pidempi esittelyvideo Mentimeterin eri kyselydioista ja niiden käytöstä (kesto 29.54 min).