Title: Ohjeistus ja aikataulu
Course: Digipedavalmennuksen alusta

Digipedavalmennus on jaettu kolmeen aikataulutettuun ja teemoitettuun osioon:

1. Orientaatiovaihe MERKITSE TÄHÄN KESTO
2. Suunnitteluvaihe MERKITSE TÄHÄN KESTO
3. Toteutusvaihe MERKITSE TÄHÄN KESTO

Orientaatiovaiheen tehtävät:

- Täytät Digipedavalmennuksen alkukartoituksen, jolla selvitämme valmennettavin digitaalisten työvälineiden ja oppimisympäristöjen käyttötaitoa, digipedagogista osaamista sekä kokemusta. TÄSSÄ JAETTU M365 FORMS-MALLINA, JOTA VOI MUOKATA.
- Esittäydyt valmennettavien Padlet-esittäytymisseinällä. Ohje Padletin käyttöön löytyy erillisestä Ohjeet-kansiosta tästä osiosta. KLOONAA HALUTESSASI OHEINEN PADLET-SEINÄ.
- Osallistut yhteiseen aloitustapaamiseen Teamsissa. Linkit Teams-tapaamiseen ovat tämän aloitusinfon alapuolella.
- Laadit oman kehittämissuunnitelmasi valmennusta varten ja palautat sen Pinjan palautuslaatikkoon Orientaatiovaihe-osioon. Tarkemmat ohjeet kehittämissuunnitelmalomakkeessa.

Suunnitteluvaiheen tehtävät:

- Saat ja annat vertaispalautetta kollegallesi kehittämissuunnitelmistanne Moodle Pinjan keskustelualueella.
- Osallistut pedagogista käsikirjoittamista käsittelevään koulutukseen sekä yhteen vapaavalintaiseen koulutukseen. Ks. Suunnitteluvaiheen osiosta tarkemmat tiedot sisällöistä.
- Kirjoitat oppimispäiväkirjaan valmennettavien yhteisellä Google Jamboard-alustalla.

Toteutusvaiheen tehtävät:

- Kokeilet oppimaasi käytännössä ja reflektoit havaintojasi yhteiseen Google Jamboard -oppimispäiväkirjaan.
- Esittelet oman kehittämistehtäväsi yhteisessä lopputapaamisessa.
- Annat vertaispalautetta vähintään kahdelle valmennettavalle heidän kehittämistehtävistään.
- Laadit loppureflektoinnin ja teet loppukartoituksen oman osaamisesi kehittymisestä.
- Annat palautetta valmennuksen toteutumisesta
- Lataat osallistumistodistuksen Moodle-alustalta ja toimitat sen omalle esihenkilöllesi

Digipedavalmennuksen toteutus ja käytettävät alustat

Valmennuksen työskentely-ympäristö

Digipedavalmennuksen yhteisenä työskentelyalustana käytämme tätä Moodle Pinja -verkko-oppimisympäristössä olevaa verkko-opintoa (Digipedavalmennuksen alusta). Kaikki valmennuksen tausta-aineistot (artikkelit, videot, linkit ja äänitiedostot) ja tapaamislinkit löytyvät tältä alustalta. Lisäksi olemme tuoneet tämän verkko-opinnon loppuun Moodle Pinjan peruskäyttöön liittyviä ohjeita sekä tekstimuodossa että videoina.

Valmennukseen kuuluvat tehtävänannot ja -palautukset ovat Moodlessa. Valmennukseen kuuluvaa vertaispalautetta varten olemme luoneet keskustelualueet osioihin, joilla voit antaa ja saada vertaispalautetta sekä käydä keskustelua valmennuksen sisällöistä, heränneistä ajatuksista ja ideoista.

Valmennuksen aikana käytämme myös joitakin helppokäyttöisiä digitaalisia työvälineitä, joiden käyttöön opastamme tarvittaessa. Tällaisia ovat esimerkiksi Forms-kyselyt Teamsissa, Google Jamboard -yhteistyöalusta, Padlet-ympäristö sekä Mentimeter-aktivointityöväline.

Katso videolta Moodle-alustan esittely.

Tiedottaminen ja viestintä

Tiedottamista ja kysymyksiä varten olemme tehneet verkko-opinnon johdantoon tiedotuskanavan, jolla te voitte kysyä valmennukseen liittyviä kysymyksiä.

Suosittelemme Moodlen oman tiedotus- ja keskustelukanavan käyttöä kysymysten esittämiseen ja tiedottamiseen. Voit myös soittaa mentoreille tai ottaa heihin yhteyttä sähköpostitse.

Valmennuksen suorittaminen

Valmennuksen suorittaminen edellyttää, että olet tehnyt kaikki valmennukseen kuuluvat pakolliset tehtävät ja esitellyt oman kehittämishankkeesi yhteisessä päätöstapaamisessa.

Kun olet suorittanut kaikki tehtävät Moodle-alustalla ja olet esitellyt kehittämistehtäväsi, pääset lataamaan itsellesi Digipedavalmennuksen osallistumistodistuksen. Osallistumistodistus täytyy esittää omalle esihenkilölle tai lähettää tälle esimerkiksi sähköpostin liitteenä.

Merkitse tämä ohjeteksti itse luetuksi painamalla tekstin oikealla puolella olevaa pyöreää painiketta.

Aikataulutus

Linkit valmennusryhmän yhteisiin Teams-tapaamisiin

Linkit mentoreiden Digipedasalonki-päivystykseen torstaisin

Henkilökohtaisen ohjauksen ajanvaraus (Bookings-kalenteri)

Yhteinen oppimispäiväkirja Google Jamboardissa

Oppimispäiväkirja on oman oppimisen seurantaan tarkoitettu apuväline. Oppimispäiväkirjan tarkoituksena on, että kirjoitat ylös ajatuksiasi, ideoitasi tai kysymyksiäsi jokaisen oppimistapahtuman jälkeen. Merkintöjen avulla sinun on helpompi palauttaa valmennuksen päättyessä mieleesi oppimisen oivalluksia, ideoita ja pohdintoja matkan varrelta.

Digipedavalmennuksessa olemme päätyneet laatimaan kaikille yhteisen oppimispäiväkirjan Google Jamboardiin. Voit kirjoittaa oppimispäiväkirjaan muistiinpanoja siitä, mitä olet oppinut ja millaisia ajatuksia pienryhmätapaamiset, tiedonhaku, ryhmätapaamiset ja kokeilut ovat herättäneet. Hyödynnämme päiväkirjamerkintöjä yhteisissä tapaamisissa, minkä lisäksi voit käyttää merkintöjäsi henkilökohtaisen loppureflektion tukena.

Tee näin:

1. Aloita oppimispäiväkirjan täyttäminen sinulle osoitetulta sivulta (oma nimi vasemmassa yläkulmassa). Siirry välilehdillä omalle sivullesi Jamboardin yläreunan keskellä olevista nuolista. Voit tarvittaessa tehdä itsellesi uusia sivuja kopioimalla oman sivusi.
2. Voit lisätä omalle sivullesi muistilappuja, tekstiä, kuvia tai kuvioita.
3. Jos Jamboardin käyttö on sinulle uutta, tutustu sen käyttöön tämän verkko-opinnon Opettajan työkalupakista löytyvien ohjeiden avulla.

Apukysymyksiä oppimispäiväkirjan käynnistämiseen:

- Miltä oman esittäytymisen tekeminen Padletille tuntui? Millaisia ajatuksia teemat ja kysymykset herättivät?Mikä teema tuntui sinusta tärkeimmältä ja miksi?
- Mitä ajatuksia alkukartoituksen tekeminen herätti?

Oppimispäiväkirjan pohjalta tekemäsi loppureflektion palautat mentorillesi digitaalisessa muodossa Loppureflektio ja -palaute -osion palautuslaatikkoon. Mentori antaa sinulle palautetta reflektiostasi.

Työaikakirjaukset

Ohjeista tähän, millä koodilla osallistujat kirjaavat työaikansa.

Ohjeet kansiossa