Title: Saavutettavuuden tarkistuslista
Course: Digipedavalmennuksen alusta > Section: Orientaatiovaihe

Kun laadit digitaalista opetus- ja oppimateriaalia, pidä mielessäsi saavutettavuusdirektiivin vaatimukset. Tältä sivulta löydät tärkeimmät saavutettavuutta edistävät toimenpiteet.

Ohjeet saavutettavan opiskelumateriaalin ja –opiskeluympäristön varmistamiseksi

Oheiseen muistilistaan on kerätty digitaaliseen saavutettavuuteen liittyviä asioita, joita opettajan ja muun digitaalista opetus- ja oppimateriaalia tuottavan henkilön on tärkeää ottaa huomioon. Digitaalisilla aineistoilla tarkoitamme mm. diaesityksiä, tekstinkäsittely- ja taulukkolaskentatiedostoja, audio- ja videotallenteita sekä graafisia ja interaktiivisia esityksiä.

Varmista, että...

  1. Verkko-opintosi ja digitaalisen opetus- ja oppimateriaaliesi eri osat – esim. navigaatio ja sisältö – erottuvat selkeästi toisistaan.
  2. Käytä mieluiten toimintoja tai aktiviteetteja, jotka toimivat sekä tietokoneella että mobiililaitteella. Jos tämä ei onnistu, ilmoita se opinnon alussa.
  3. Suosi toimintoja ja aktiviteetteja, joiden käyttö onnistuu myös ilman hiirtä näppäimistön avulla.
  4. Käytä tyylejä (otsikko, kappale, luettelo jne.), jotta myös ruudunlukija tunnistaa otsikot ja sisällön rakenteet.
  5. Kirjoita selkeää yleiskieltä. Vältä lauseenvastikkeita ja partisiippeja.
  6. Käytä tekstin sisältöä kuvaavia otsikoita.
  7. Käytä päätteettömiä ja selkeitä fontteja (Arial, Montserrat, Calibri jne.).
  8. Käytä riittävää fonttikokoa (diaesitys 20-24pt). Älä täytä diaa tekstillä.
  9. Varmista tekstin ja taustan riittävä värikontrasti. Voit testata tämän verkosta löytyvillä Contrast Checker - työkaluilla.
  10. Älä käytä väriä ainoana toimintoja erottelevana tekijänä. Värin lisäksi hyödynnä lihavointia, kursivointia, alleviivausta tai symboleja.
  11. Vältä vihreän ja punaisen värin käyttöä esimerkiksi fonteissa. Myös värisokeiden tai heikkonäköisten ihmisten tulee päästä tietoon käsiksi.
  12. Käytä tekstisisältöä tukevia kuvia. Vältä moniselitteisiä tai epätarkkoja kuvia. Lisää kuviin vaihtoehtoiset kuvaukset eli ns. alternative-tekstit (ALT-teksti).
  13. Avaa taulukoiden ja graafisten elementtien (esim. infograafit) sisältö tekstissä. Vältä käyttämästä kuvakaappauksia teksteistä opetusmateriaalissasi ilman sisällön avaamista tekstinä.
  14. Kirjoita linkkeihin kuvaava teksti. Älä käytä ylimalkaisia ilmaisuja "Lue lisää" tai URL-linkkejä (esim. http://www.samiedu.fi).
  15. Jatkuvaan käyttöön tarkoitetuissa audio- ja videotallenteissa pitää olla tekstivastine ja/tai tekstitys.
  16. Tarjoa vaihtoehtoisia tapoja tutustua opiskeltavaan aineistoon ja oppimistehtävien suorittamiseen.

Huom! O365-ohjelmissa on helppokäyttöisyyden tarkistus -työkalu, joka auttaa sinua tarkistamaan aineistosi helppokäyttöisyyden ja korjaamaan saavutettavuuden puutteita. Toiminto löytyy:

- Word & PowerPoint: Tarkista-> Tarkista helppokäyttöisyys --> Saat raportin tiedoston saavutettavuuteen liittyvistä seikoista.