Title: Tehtävä 4. Kehittämissuunnitelman vertaispalaute
Course: Digipedavalmennuksen alusta > Section: Orientaatiovaihe

Vertaisarviointi ja -palaute ovat tärkeä osa oppimista ja vuorovaikutusta. Harjoittelemme tätä taitoa myös tämän valmennuksen aikana. Voit perehtyä aiheeseen tarkemmin tämän tehtävän lopussa olevien lähteiden avulla.

Kun olet palauttanut kehittämissuunnitelmasi mentoreille edellisen tehtävän palautuslaatikkoon, julkaise kehittämissuunnitelmasi tälle keskustelualueelle vertaispalautteen vastaanottamista varten.

Jokainen valmennettava julkaisee oman kehittämissuunnitelmansa keskustelualueella ja saa siitä kahdelta valmennettavalta vertaispalautetta.

Vertaispalautteen ohje:

Tutustu kahteen kehittämissuunnitelmaan tehtävänannon mukaisesti. Anna niistä eteenpäin virittävää palautetta:

      - Mitä kysymyksiä kehittämisidea herättää?
      - Mistä olet tässä suunnitelmassa erityisen kiinnostunut?
      - Mitä ajatuksia kehittämisidea sinussa virittää?
      - Onko kehittämisidea mielestäsi toteutettavissa valmennuksen aikana?

Päätä itse, missä muodossa annat palautteen (esim. kommentit keskustelualueella, tekstitiedostoon tehdyt kommentit ja äänitallenne, videotallenne tms.).  Kokeilisitko tällä kertaa jotakin sinulle erilaista tapaa antaa palautetta?

Voit tarkastella palautteessa mm. seuraavia asioita:
    - Kokonaiskuva toteutuksen suunnitelmasta
    - Idean realistisuus (osaamistavoitteet vs. ajan käyttö, sisällön määrä, toteutustapa, työmäärä, käytettävät työvälineet, ajankohta)
    - Opettajan ja opiskelijan näkökulmat (esim. osallisuus, työmäärä, suunnitellaanko opettajan työtä vai opiskelijan oppimisprosessia)
    - Vuorovaikutuksen mahdollisuudet
    - Tekniset ratkaisut ja vinkit
    - Saavutettavuus

Vertaispalaute tulee antaa viimeistään pp.kk.vvvv.

Lähteitä:
Cavalcanti ym. (2021)
Jensen ym. (2021)